CELEX: 22017D2039
Language: et
Date: 2016-04-29 00:00:00
Title: EMP ühiskomitee otsus nr 89/2016, 29. aprill 2016, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/2039]

16.11.2017   
               
               
                  ET
               
               
                  Euroopa Liidu Teataja
               
               
                  L 300/37
               
            EMP ÜHISKOMITEE OTSUS
      nr 89/2016,
      29. aprill 2016,
      millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2017/2039]
      EMP ÜHISKOMITEE,
      võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
      ning arvestades järgmist:
      
                  (1)
               
               
                  EMP lepingusse tuleb inkorporeerida Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (1).
               
            
                  (2)
               
               
                  Direktiiviga 2014/53/EL tunnistatakse alates 13. juunist 2016 kehtetuks Euroopa Parlamendi ja nõukogu direktiiv 1999/5/EÜ, (2) mis on inkorporeeritud EMP lepingusse ning mis tuleb sellest tulenevalt alates 13. juunist 2016 EMP lepingust välja jätta.
               
            
                  (3)
               
               
                  Seetõttu tuleks EMP lepingu II lisa vastavalt muuta,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu II lisa XVIII peatükki muudetakse järgmiselt.
      
                  1.
               
               
                  Punkti 4zzq (komisjoni otsus 2013/638/EL) järele lisatakse järgmine punkt:
                  
                              „4zzr.
                           
                           
                              
                                 32014 L 0053: Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).“
                           
                        
            
                  2.
               
               
                  Punkti 4zg (Euroopa Parlamendi ja nõukogu direktiiv 1999/5/EÜ) tekst jäetakse välja alates 13. juunist 2016, välja arvatud esimene taane (komisjoni otsus 2000/637/EÜ), mis jääb kehtima ka pärast 13. juunit 2016 ning mis seetõttu lisatakse uue punktina punkti 4zg (Euroopa Parlamendi ja nõukogu direktiiv 1999/5/EÜ) järele.
                  
                              „4zga.
                           
                           
                              
                                 32000 D 0637: Komisjoni 22. septembri 2000. aasta otsus 2000/637/EÜ direktiivi 1999/5/EÜ artikli 3 lõike 3 punkti e kohaldamise kohta raadioseadmete suhtes, mida reguleerib piirkondlik kokkulepe raadiotelefoniteenuste kohta siseveeteedel (EÜT L 269, 21.10.2000, lk 50).“
                           
                        
            Artikkel 2
      Direktiivi 2014/53/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
      Artikkel 3
      Käesolev otsus jõustub 30. aprillil 2016, tingimusel et kõik EMP lepingu artikli 103 lõike 1 kohased teated on edastatud (*1).
      Artikkel 4
      Käesolev otsus avaldatakse Euroopa Liidu Teataja EMP osas ja EMP kaasandes.
      
         Brüssel, 29. aprill 2016
         
            
               EMP ühiskomitee nimel
            
            
               eesistuja
            
            Claude MAERTEN
         
      
      
         (1)  ELT L 153, 22.5.2014, lk 62.
      
         (2)  EÜT L 91, 7.4.1999, lk 10.
      
         (*1)  Põhiseadusest tulenevad nõuded on nimetatud.